शारीरिक शिक्षक संघ के चुनाव कल
दौसा|राजस्थान शारीरिकशिक्षा शिक्षक संघ के चुनाव 8 मार्च को गुप्तेश्वर मंदिर में कराए जाएंगे। यह निर्णय सोमवार को मुख्य संरक्षक राजेंद्र कुमार शर्मा की अध्यक्षता में सहजनाथ महादेव मंदिर परिसर में आयोजित बैठक में लिया गया।
आरंभ में जिला महामंत्री डॉ. रामवीर चौधरी ने संगठन द्वारा किए गए कार्यों तथा आगामी योजनाओं के बारे में जानकारी दी। वहीं जिलाध्यक्ष कमलेश त्रिवेदी ने संगठन के 8 मार्च को चुनाव कराने के बारे में बताया। इस सिलसिले में दोपहर 2 बजे गुप्तेश्वर महादेव मंदिर में बैठक होगी, जिसमें जिले के सभी शारीरिक शिक्षकों के साथ-साथ जिला ब्लॉक कार्यकारिणी के पदाधिकारी भी भाग लेंगे। बैठक में संघ की मजबूती एवं प्रगति पर खुली चर्चा के बाद चुनाव कराए जाएंगे। जिला वरिष्ठ उपाध्यक्ष मक्खनलाल शर्मा ने कहा कि जिले में आगामी सत्र में प्रांतीय सम्मेलन कराने तथा राज्य स्तरीय स्मारिका के प्रकाशन के बारे में रायशुमारी की जाएगी। सभाध्यक्ष युगल किशोर भारद्वाज ने बताया कि शारीरिक शिक्षकों की समस्याओं के निराकरण के सिलसिले में डीईओ प्रा./मा. को ज्ञापन दिया जाएगा।
hin_Deva hin_Deva hin_Deva